Λάρνακα, 21/01/2024

**Η Lidl Κύπρου υποστηρίζει τη νέα γενιά πράσινων επιχειρηματιών**

**H εταιρεία σε συνεργασία με τον Οργανισμό Junior Achievement Cyprus πραγματοποίησε για 3η συνεχή χρονιά την Εμπορική Έκθεση για την παρουσίαση των «πράσινων» ιδεών των υποψήφιων ομάδων του εκπαιδευτικού περιβαλλοντικού προγράμματος mind REset.**

Με μεγάλη επιτυχία ολοκληρώθηκε η 3η Εμπορική Έκθεση του εκπαιδευτικού περιβαλλοντικού προγράμματος **MindREset**, η οποία πραγματοποιήθηκε το Σαββατοκύριακο 18 και 19 Ιανουαρίου 2025, στο **Metropolis Mall στη Λάρνακα**. Το εν λόγω εκπαιδευτικό περιβαλλοντικό πρόγραμμα που έγινε πια θεσμός, οργανώνεται από τον Οργανισμό Junior Achievement Κύπρου, με τη διαχρονική στήριξη του Υπουργείου Παιδείας, Αθλητισμού και Νεολαίας και τελεί υπό την αιγίδα του Υπουργείου Γεωργίας, Αγροτικής Ανάπτυξης και Περιβάλλοντος.

Η Lidl Κύπρου, ως θεσμικός χορηγός και στρατηγικός συνεργάτης του προγράμματος, υποστηρίζει για 4η συνεχόμενη χρονιά αυτήν τη σπουδαία πρωτοβουλία, που έχει στόχο να ενδυναμώσει τις επόμενες γενιές με γνώσεις και δεξιότητες περιβαλλοντικής επιχειρηματικότητας.

Στην έκθεση συμμετείχαν περισσότερες από **100 μαθητικές ομάδες** από 37 σχολεία (19 Δημοτικά και 18 Γυμνάσια) από όλη την Κύπρο. Οι μικροί επιχειρηματίες, ηλικίας 10 έως 14 ετών, παρουσίασαν καινοτόμα προϊόντα και υπηρεσίες φιλικές προς το περιβάλλον, κερδίζοντας τις εντυπώσεις, τόσο του κοινού, όσο και της εξειδικευμένης κριτικής επιτροπής.

Τα προϊόντα και υπηρεσίες τους, εμπνευσμένα από τα πέντε πεδία δράσης της στρατηγικής της εταιρείας, [**REset Plastic**](https://corporate.lidl.com.cy/el/responsibility/reset-plastic), περιλάμβαναν βιώσιμες λύσεις για την προστασία του περιβάλλοντος, την ανακύκλωση και την αειφορία.

Η έκθεση αποτέλεσε την κορύφωση μιας διαδραστικής εκπαιδευτικής διαδικασίας που έχει αγκαλιαστεί θερμά από τη μαθητική κοινότητα. Μέσα από το πρόγραμμα **MindREset**, οι μαθητές είχαν την ευκαιρία να συνδυάσουν τη δημιουργικότητα με την οικολογική συνείδηση, αναπτύσσοντας δεξιότητες που συμβάλλουν στην οικοδόμηση ενός βιώσιμου μέλλοντος.

Η εξειδικευμένη κριτική επιτροπή επέλεξε τις **10 καλύτερες μαθητικές ομάδες**, οι οποίες θα συμμετάσχουν στον τελικό διαγωνισμό για τον τίτλο «**MindREsetters της Χρονιάς**», που θα διεξαχθεί στις 19 Φεβρουαρίου 2025. Η διαδικασία αυτή προσφέρει τη δυνατότητα στους/ις μαθητές/ριες να παρουσιάσουν τα «πράσινα» προϊόντα και υπηρεσίες τους μπροστά στην κριτική επιτροπή, επιτρέποντάς τους, έτσι, να αποκτήσουν εμπειρία και αναγνώριση.

Η Lidl Κύπρου, ως μια κοινωνικά υπεύθυνη εταιρεία, επενδύει σταθερά σε πρωτοβουλίες που προωθούν τη βιωσιμότητα, την εκπαίδευση και την κοινωνική συνεισφορά. Με τη θεσμική υποστήριξή της στο **MindREset**, η εταιρεία συμβάλλει ενεργά στην καλλιέργεια μιας νέας γενιάς που θα πρωτοστατήσει στην προστασία του πλανήτη μας.

Η ενίσχυση τέτοιων προσπαθειών επιβεβαιώνει τη δέσμευση της Lidl Κύπρου να δημιουργεί ένα καλύτερο αύριο για την κοινωνία και το περιβάλλον, επενδύοντας στις νέες γενιές που κρατούν τα κλειδιά για τη μελλοντική βιώσιμη ανάπτυξη.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)